Document ID: 32007D0079

KOMISJONI OTSUS,
31. jaanuari 2007,
millega muudetakse otsust 2006/415/EÜ, milles käsitletakse teatavaid kaitsemeetmeid seoses viiruse alatüübi H5N1 põhjustatud kõrge patogeensusega linnugripiga kodulindudel Ungaris
(teatavaks tehtud numbri K(2007) 325 all)
(EMPs kohaldatav tekst)
(2007/79/EÜ)
EUROOPA ÜHENDUSTE KOMISJON,
võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
võttes arvesse nõukogu 20. detsembri 2005. aasta direktiivi 2005/94/EÜ linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta, (3) eriti selle artikli 66 lõiget 2,
ning arvestades järgmist:
(1)
Direktiiviga 2005/94/EÜ on sätestatud meetmed linnugripi tõrjeks ning alates 1. juulist 2007 kehtetuks tunnistatud nõukogu 19. mai 1992. aasta direktiiv 92/40/EMÜ, millega kehtestatakse klassikalise lindude katku tõrjemeetmed. (4)
(2)
Kuna direktiivi 2005/94/EÜ siseriiklikku seadusandlusesse ülevõtmise lõpptähtaeg on 1. juuli 2007, võeti nimetatud direktiivi ülevõtmiseni vastu komisjoni 14. juuni 2006. aasta otsus 2006/415/EÜ, milles käsitletakse teatavaid kaitsemeetmeid seoses alatüüpi H5N1 kuuluva kõrge patogeensusega linnugripiga ühenduses ning millega tunnistatakse kehtetuks otsus 2006/135/EÜ, (5) ning komisjoni 14. juuni 2006. aasta otsus 2006/416/EÜ teatavate üleminekumeetmete kohta seoses kõrge patogeensusega linnugripiga kodulindudel ja muudel vangistuses peetavatel lindudel ühenduses (6). Kõnealuseid otsuseid kohaldatakse kuni 30. juunini 2007.
(3)
Otsuses 2006/415/EÜ on sätestatud teatavad kaitsemeetmed, mida tuleb kohaldada juhul, kui liikmesriigi territooriumil puhkeb kodulindude hulgas kõrge patogeensusega A-tüüpi viiruse alatüübi H5 põhjustatud kõrge patogeensusega linnugripp, et ära hoida linnugripi levikut ühenduse haigusvabadesse osadesse lindude ja linnukasvatustoodete kaudu.
(4)
Ungari on teatanud komisjonile H5N1 põhjustatud haiguspuhangust kodulindude seas oma territooriumil ning võtnud asjakohased meetmed, mis on ette nähtud otsusega 2006/415/EÜ, sealhulgas kehtestanud A- ja B-piirkonnad, nagu on sätestatud kõnealuse otsuse artiklis 4.
(5)
Komisjon on koostöös Ungariga need meetmed läbi vaadanud ning leidnud, et pädeva asutuse poolt selles liikmesriigis kehtestatud A- ja B-piirkondade piirid on haiguspuhangu tegelikust asukohast piisavalt kaugel. Seepärast võib A- ja B-piirkonnad kinnitada ning kehtestada kõnealuse piirkondadeks jaotamise kestuse.
(6)
Seepärast on vaja otsust 2006/415/EÜ vastavalt muuta.
(7)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2006/415/EÜ lisa asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 31. jaanuari 2007

Labels: 3
0
18
6